Úradný vestník L 065 , 14/03/2000 S. 0011 - 0013



Nariadenie Komisie (ES) č. 538/2000 z 13. marca 2000 o zmene a doplnení nariadenia (ES) č. 1599/97 ustanovujúceho podrobné pravidlá na uplatňovanie systému minimálnych dovozných cien pre určité druhy drobnoplodého ovocia pochádzajúceho z Bulharska, Maďarska, Poľska, Rumunska, Slovenska, Českej republiky, Estónska a Litvy a zrušujúceho nariadenia (EHS) č. 1226/92 a (ES) č. 2479/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady (ES) č. 1990/790/ES z 18. mája 1998 o uzavretí protokolu upravujúceho obchodné aspekty Európskej dohody o založení združenia medzi Európskymi spoločenstvami a ich členskými štátmi na jednej strane a Lotyšskou republikou na strane druhej, so zreteľom na pristúpenie Rakúskej republiky, Fínskej republiky a Švédskeho kráľovstva k Európskej únii a na výsledky Uruguajského kola rokovaní o poľnohospodárstve, vrátane zlepšení existujúcich preferenčných opatrení [1], najmä na článok 2 odsek 1, keďže: (1) Mali by sa ustanoviť podrobné pravidlá na uplatňovanie systému minimálnych dovozných cien pre určité druhy drobnoplodého ovocia pochádzajúceho z Lotyšska a určené na spracovanie, ako je ustanovené vo vyššie uvedenom protokole, ktorý nadobúda účinnosť 1. marca 2000 [2]. Uvedený systém je identický so systémom pre drobnoplodé ovocie pochádzajúce z Bulharska, Maďarska, Poľska, Rumunska, Slovenska, Českej republiky, Estónska a Litvy, ktorého podrobné pravidlá uplatňovania sú ustanovené v nariadení Komisie (ES) č. 1599/97 [3], zmenenom a doplnenom nariadením (ES) č. 2371/1999 [4]. Na účely zjednodušenia by mali byť podrobné pravidlá na uplatňovanie uvedených dovozných opatrení zahrnuté v tom istom nariadení, a na rovnaký účel by sa mal rozsah pôsobnosti nariadenia (ES) č. 1599/97 rozšíriť aj na výrobky pochádzajúce z Lotyšska. (2) Tieto dovozné opatrenia nahrádzajú tie, ktoré sú ustanovené v nariadení Rady (ES) č. 1926/96 [5]. Následkom toho by sa malo zrušiť nariadenie Komisie (ES) č. 2479/96 [6] o ustanovení podrobných pravidiel na uplatňovanie systému minimálnej dovoznej ceny pre určité drobnoplodé ovocie pochádzajúce z Lotyšska a o stanovení minimálnych dovozných cien, naposledy zmenené a doplnené nariadením (ES) č. 2371/1999. (3) Oznámenie členských štátov obsahujúce informácie o dovozoch z Lotyšska ustanovené v článku 5 nariadenia (ES) č. 1599/97 nahrádza to, ktoré je ustanovenév nariadení Komisie (EHS) č. 1226/92 z 13. mája 1992 o oznámení členských štátov Komisii, ktorého obsahom sú informácie o dovozoch niektorých výrobkov spracovaných z ovocia a zeleniny [7], naposledy zmenenom a doplnenom nariadením (ES) č. 2480/96. [8] Nariadenie (EHS) č. 1226/92 by sa preto malo zrušiť. (4) Upravené protokoly nadobudnú účinnosť 1. marca 2000 a preto by sa toto nariadenie malo uplatňovať od tohto dátumu. (5) Opatrenia ustanovené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 Nariadenie (ES) č. 1599/97 sa mení a dopĺňa takto: (1) Názov sa nahrádza takto: "Nariadenie Komisie (ES) č. 1599/97 z 28. júla 1997 o ustanovení podrobných pravidiel na uplatňovanie systému minimálnych dovozných cien pre určité druhy drobnoplodého ovocia pochádzajúceho z Bulharska, Maďarska, Poľska, Rumunska, Slovenska, Českej republiky, Estónska, Lotyšska a Litvy" . (2) Článok 5 odsek 4 sa vypúšťa. (3) Príloha sa nahrádza prílohou k tomuto nariadeniu. Článok 2 Nariadenia (EHS) č. 1226/92 a (ES) č. 2479/96 sa zrušujú. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. marca 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. marca 2000 Za Komisiu Franz Fischler člen Komisie [1] Ú. v. ES L 317, 10.12.1999, s. 1. [2] Ú. v. ES L 29, 4.2.2000, s. 29. [3] Ú. v. ES L 216, 8.8.1997, s. 63. [4] Ú. v. ES L 286, 9.11.1999, s. 8. [5] Ú. v. ES L 254, 8.10.1996, s. 1. [6] Ú. v. ES L 335, 24.12.1996, s. 25. [7] Ú. v. ES L 128, 14.5.1992, s. 18. [8] Ú. v. ES L 335, 24.12.1996, s. 28. -------------------------------------------------- PRÍLOHA " PRÍLOHA Minimálne dovozné ceny (EUR 100/kg netto) | Kód KN | Kód TARIC | Opis | Bulharsko | Maďarsko | Poľsko | Rumunsko | Slovensko | Česká republika | Estónsko | Lotyšsko | Litva | ex081010 | — | Jahody na spracovanie | 51,4 | — | — | 51,4 | — | — | 51,4 | — | — | ex08102010 | — | Maliny na spracovanie | 63,1 | 63,1 | 63,1 | 63,1 | 63,1 | 63,1 | — | — | — | ex08103010 | — | Černice na spracovanie | 38,5 | 38,5 | 38,5 | 38,5 | 38,5 | 38,5 | 38,5 | — | 38,5 | ex08103030 | — | Ríbezle na spracovanie | 23,3 | 23,3 | 23,3 | 23,3 | 23,3 | 23,3 | 23,3 | — | — | ex08111011 | 08111011*10 | Mrazené jahody s pridaným cukrom alebo inými sladidlami, s obsahom cukru presahujúcim 13 % hmotnosti, ovocie vcelku | — | — | 75,0 | — | — | — | 75,0 | 75,0 | — | 08111011*90 | Mrazené jahody s pridaným cukrom alebo inými sladidlami, s obsahom cukru presahujúcim 13 % hmotnosti, ostatné | — | — | 57,6 | — | — | — | 57,6 | 57,6 | — | ex08111019 | 08111019*10 | Mrazené jahody s pridaným cukrom alebo inými sladidlami, s obsahom cukru nepresahujúcim 13 % hmotnosti, ovocie vcelku | — | — | 75,0 | — | — | — | 75,0 | 75,0 | — | 08111019*90 | Mrazené jahody s pridaným cukrom alebo inými sladidlami, s obsahom cukru nepresahujúcim 13 % hmotnosti, ostatné | — | — | 57,6 | — | — | — | 57,6 | 57,6 | — | ex08111090 | 08111090*10 | Mrazené jahody, bez pridaného cukru alebo iných sladidiel, ovocie vcelku | 75,0 | 75,0 | 75,0 | 75,0 | 75,0 | 75,0 | 75,0 | 75,0 | — | 08111090*90 | Mrazené jahody, bez pridaného cukru alebo iných sladidiel, ostatné | 57,6 | 57,6 | 57,6 | 57,6 | 57,6 | 57,6 | 57,6 | 57,6 | — | ex08112019 | 08112019*11 | Mrazené maliny s pridaným cukrom alebo inými sladidlami, s obsahom cukru nepresahujúcim 13 % hmotnosti, ovocie vcelku | — | 99,5 | 99,5 | — | 99,5 | 99,5 | 99,5 | — | — | 08112019*19 | Mrazené maliny s pridaným cukrom alebo inými sladidlami, s obsahom cukru nepresahujúcim 13 % hmotnosti, ostatné | — | 79,6 | 79,6 | — | 79,6 | 79,6 | 79,6 | — | — | ex08112031 | 08112031*10 | Mrazené maliny, bez pridaného cukru alebo iných sladidiel, ovocie vcelku | 99,5 | 99,5 | 99,5 | 99,5 | 99,5 | 99,5 | 99,5 | — | — | 08112031*90 | Mrazené maliny, bez pridaného cukru alebo iných sladidiel, ovocie vcelku | 79,6 | 79,6 | 79,6 | 79,6 | 79,6 | 79,6 | 79,6 | — | — | ex08112039 | 08112039*10 | Mrazené černice, bez pridaného cukru alebo iných sladidiel, bez stopky | — | 62,8 | 62,8 | 62,8 | 62,8 | 62,8 | 62,8 | — | — | 08112039*90 | Mrazené černice, bez pridaného cukru alebo iných sladidiel, ostatné | — | 44,8 | 44,8 | 44,8 | 44,8 | 44,8 | 44,8 | — | — | ex08112051 | 08112051*10 | Mrazené ríbezle, bez pridaného cukru alebo iných sladidiel, bez stopky | — | 39,0 | 39,0 | — | 39,0 | 39,0 | 39,0 | — | — | 08112051*90 | Mrazené ríbezle, bez pridaného cukru alebo iných sladidiel, ostatné | — | 29,5 | 29,5 | — | 29,5 | 29,5 | 29,5 | — | — | " --------------------------------------------------